Dvarčionys

Dvarčionys (poola keeles Dworczany) on Vilniuse linnaosa, mis asub linna kirdeosas Antakalnise valla territooriumil. Dvarčionys piirneb lõunas Didieji Pupojaiga, idas Galgiaiga, kirdes Kairėnaiga, läänes aga Kalnaiga.

Dvarčionysi aladele jääb osaliselt Aukštagirise parkmets. Linnaosa läbib Dvarčionysi geomorfoloogiline kaitseala.https://www.geoportal.lt/map/

Dvarčionysis on algkool ja raamatukogu. Lõunapoolsemasse ossa on rajatud aianduskooperatiivid.

Dvarčionysi varasem nimekuju oli Dvarčėnai. Paik on saanud nime sealt läbi voolava Dvarčia oja järgi.Vilnijos vartai

Linnaosa on tekkinud samanimelise küla aladele. Aastal 1866 oli seal 64 elanikku.Dworczany (4). Słownik geograficzny Królestwa Polskiego i innych krajów słowiańskich, Kd. II (Derenek — Gżack). Warszawa, 1881, 235 lk. Aastal 1888 rajati külla tellisevabrik, lisaks veel savikarjäär, kus kaevandati kohalikku punast savi. Aastal 1905 oli selle alal Mickūnai valda jääv küla, toona oli seal 60 elanikku.Гошкевич И.И. Виленская губерния: Полный список населенных мест со статистическими данными о каждом поселении, составленный по официальным сведениям. Вильна, 1905. Tsaariajal kasutati küla kohta venekeelset nimekuju Дворчаны. Aastal 1931 oli Dvarčionysis 157 elanikku.Wykaz miejscowości Rzeczypospolitej Polskiej, Kd. 1, Warszawa 1938. Sealne tellisevabrik suleti aastal 1940.

Nõukogude perioodil rajati külla keraamilisi plaate tootev ettevõte. Küla liideti Vilniusega aastal 1959.Dvarčionys. Visuotinė lietuvių enciklopedija, Kd V (Dis-Fatva). – Vilnius: Mokslo ir enciklopedijų leidybos institutas, 2004 Pärast Leedu taasiseseisvumist tegutses seal ettevõte AB „Dvarčionių keramika“, mis jätkas keraamiliste plaatide tootmist aastani 2016, mil see pankrotistus.

 Viited 



Kategooria:Vilnius